**LIETUVOS MĖSINIŲ GALVIJŲ AUGINTOJŲ IR GERINTOJŲ ASOCIACIJOS**

**VISUOTINIO NARIŲ SUSIRINKIMO,**

šaukiamo 2023 m. balandžio 28 d. (pakartotiniame narių susirinkimo data 2023 m.gegužės 12 d.)

**NUTARIMŲ PROJEKTAI**

Lietuvos mėsinių augintojų ir gerintojų asociacijos taryba visuotiniam narių susirinkimui siūlo tokius nutarimų projektus:

1. Darbotvarkės klausimu „2022 metų LMGAGA veiklos ataskaitos pristatymas, tvirtinimas“ siūlomas nutarimas: **PRITARTI 2022 metų LMGAGA veiklos ataskaitai;**

2. Darbotvarkės klausimu „2022 metų audito ataskaitos pristatymas, tvirtinimas“ siūlomas nutarimas: **PRITARTI 2022 m. audito ataskaitai;**

3. Darbotvarkės klausimu „2022 metų LMGAGA finansinės ataskaitos pristatymas, tvirtinimas“ siūlomas nutarimas: **PRITARTI 2022 metų finansinei ataskaitai;**

4. Darbotvarkės klausimu „Auditoriaus rinkimas, tvirtinimas“ LMGAGA auditoriumi 2023 m. finansinių ataskaitų rinkinio auditui, siūloma rinktis vieną iš trijų audito įmonių:

a) UAB „Auditėja“ (audito kaina: 2500 Eur + PVM);

b) UAB „Botasta“ (audito kaina: 2800 Eur + PVM);

c) UAB „Audista“ (audito kaina: 3000 Eur + PVM).

5. Darbotvarkės klausimu LMGAGA Tarybos rinkimai nutarimo projektas neteikiamas, kadangi galutinis kandidatų sąrašas paaiškės visuotinio narių susirinkimo metu.

6. Darbotvarkės klausimu LMGAGA Etikos komisijos rinkimai nutarimo projektas neteikiamas, kadangi galutinis kandidatų sąrašas paaiškės visuotinio narių susirinkimo metu.

7. Darbotvarkės klausimu „LMGAGA įstatų 8.2.3.a., 9.1., 9.5. punktų keitimas ir papildymas 17.3. punktu“ siūlomas nutarimo projektas: **PRITARTI** Lietuvos mėsinių galvijų augintojų ir gerintojų asociacijos įstatų 8.2.3. a) , 9.1. ir 9.5. punktų pakeitimui.

Pakeitimo tekstas:

[8.2. Susirinkimas:]

*„8.2.3. renka ir atšaukia:*

*a) Asociacijos Tarybą ar atskirus jos narius ir Tarybos pirmininką – Prezidentą (toliau – Prezidentas);*

*9.1. Taryba yra kolegialus Asociacijos valdymo organas. Tarybą sudaro 9 (devyni) nariai ir Prezidentas. Tarybą ir Prezidentą renka Susirinkimas 3 (trims) metams iš Asociacijos narių ar narių – juridinių asmenų atstovų. Tas pats asmuo vienu metu negali kandidatuoti į Tarybos narius ir Prezidentus. Kiekvienas Asociacijos Klubas siūlo į Tarybą po du kandidatus, iš kurių Susirinkimas į Tarybą jos nariu išrenka vieną Klubo pasiūlytą kandidatą, surinkusį daugiausiai balsų Susirinkime; likusius narius į Tarybą Susirinkimas išrenka savo nuožiūra. Renkant Tarybos narius, kiekvienas Asociacijos narys turi tokį balsų skaičių, kiek Tarybos narių yra renkama. Šiuos balsus Asociacijos narys skirsto savo nuožiūra – po vieną už 9 (devynis) skirtingus kandidatus. Išrinktais laikomi kandidatai, surinkę daugiausia balsų. Jei kandidatų, surinkusių po lygiai balsų, yra daugiau nei laisvų vietų Taryboje, rengiamas pakartotinis balsavimas. Pakartotiniam balsavimui teikiami kandidatai, surinkę vienodą skaičių balsų. Išrinktu (-ais) laikomas (-i) kandidatas (-ai), kuris (-ie) pakartotinai balsuojant surinko daugiau balsų. Taryba savo veiklą pradeda pasibaigus ją išrinkusiam visuotiniam narių susirinkimui. Taryba savo funkcijas atlieka įstatuose nustatytą laiką arba iki bus paskirta ar išrinkta ir pradės dirbti nauja Taryba. Tarybos darbo tvarką nustato jos priimtas Tarybos darbo reglamentas. Klubo pasiūlytas kandidatas, kuris išrenkamas į Tarybą, tampa Klubo pirmininku nuo jo išrinkimo į Tarybą.*

*9.5. Susirinkimas iš savo narių ar narių – juridinių asmenų atstovų 3 (trijų) metų laikotarpiui renka Prezidentą. Tas pats asmuo Prezidentu gali būti ne daugiau kaip dvi kadencijas iš eilės. Tas pats asmuo vienu metu negali kandidatuoti į Prezidentus ir į Tarybos narius.*

*9.5.1. Prezidentas laikomas išrinktu, jeigu už jį balsuoja daugiau kaip pusė Susirinkime dalyvaujančių narių. Nė vienam kandidatui nesurinkus daugiau kaip pusės Susirinkime dalyvaujančių narių balsų, rengiamas pakartotinis balsavimas. Pakartotiniam balsavimui teikiami du kandidatai, surinkę daugiausia balsų. Išrinktu laikomas tas kandidatas, kuris pakartotinai balsuojant surinko daugiau balsų.*

*9.5.2. Prezidentas, dėl sveikatos būklės ar kitų priežasčių nepajėgiantis eiti savo pareigų, atsistatydina arba yra atšaukiamas iš pareigų Susirinkimo sprendimu, paprasta dauguma. Prezidentas netenka savo pareigų, jeigu jo narystė Asociacijoje pasibaigia Įstatų 6.3. punkte numatytais pagrindais.*

*9.5.3. Susirinkimas turi teisę atšaukti Prezidentą, jeigu jis (dėl netinkamo pareigų atlikimo, arba Susirinkimo sprendimų ar Tarybos darbo reglamento pažeidimo, arba Etikos kodekso pažeidimo) praranda Asociacijos narių pasitikėjimą ir už Prezidento atšaukimą balsuoja 2/3 ar daugiau jame dalyvaujančių narių. Iniciatyvos teisė atšaukti Prezidentą šiuo pagrindu priklauso 1/10 Asociacijos narių arba 3/4 Tarybos narių.*

*9.5.4. Prezidento teikimu Taryba renka Prezidento pavaduotoją - Sekretorių (toliau vadinama - "Sekretorius"). Sekretoriumi išrenkamas Tarybos narys, už kurį gauta 2/3 posėdyje dalyvaujančių Tarybos narių balsų. Išrinkus Prezidentą, jo teikimu perrenkamas Sekretorius.*

*9.5.5. Taryba turi teisę atšaukti Sekretorių. Pasiūlymas atšaukti Sekretorių teikiamas Prezidentui. Pasiūlymas atšaukti Sekretorių gali būti teikiamas, jeigu jį pasirašo ne mažiau, kaip pusė Tarybos narių ir toks pasiūlymas turi būti svarstomas, artimiausiame Tarybos posėdyje. Sekretorius laikomas atšauktu, jeigu už tai surenkama 2/3 ir daugiau balsų.*

*9.5.6. Sekretorius atlieka Prezidento funkcijas, jeigu Prezidentas atsistatydina, yra atšaukiamas, tampa neveiksniu ar miršta, iki bus išrinktas naujas Prezidentas.“*

8. Darbotvarkės klausimu „LMGAGA įstatų 8.2.3.a., 9.1., 9.5. punktų keitimas ir papildymas 17.3. punktu“ papildomai nustatoma įstatų pakeitimo įgyvendinimo tvarka. Todėl siūlomas nutarimo projektas: **PRITARTI** Lietuvos mėsinių galvijų augintojų ir gerintojų asociacijos įstatų papildymui 17.3 punktu.

*Papildymo tekstas:*

*„17.3. Įstatų pakeitimai dėl tiesioginių Prezidento rinkimų Susirinkime (8.2.3.a, 9.1. ir 9.5. punktai) įsigalioja nuo jų įregistravimo Juridinių asmenų registre ir taikomi nuo 2024 m. sausio 1 d.“*

Darbotvarkės klausimais, kuriais nebus balsuojama, nutarimo projektai neteikiami.

Direktorė Vilma Živatkauskienė